Alexandre I de Rússia - Viquipèdia, l'enciclopèdia lliure\nAlexandre I de Rússia (rus: Александр I) (Sant Petersburg, 12 de desembre de 1777 (Julià) – Taganrog, 19 de novembre de 1825 (Julià)), fou tsar de Rússia entre 1801 i 1825, rei de Polònia des de 1815 i primer gran duc de Finlàndia.\n(ru) Александр I\n12 desembre 1777 (Julià)\n19 novembre 1825 (Julià) (47 anys)\nCatedral de Sant Pere i Sant Pau (1826 (Julià)–)\n12 març 1801 (Julià) – 19 novembre 1825 (Julià)\n← Pau I de Rússia – Nicolau I de Rússia →\nLluïsa de Baden (1793 (Julià), 1793–1825 (Julià))\nMaria Naryshkina (en)\n( Lluïsa de Baden)\nMariya Parizhskaya (en)\n( Mademoiselle George)\nWilhelmine Alexandrine Pauline Alexandrov (en)\n( Veronica Dzierzanowska (en) )\n( Barbara Tourkestanov, Princess Tourkestanova (en) )\nEmmanuil Naryshkin (en)\n( Dmitry Naryshkin (en) Maria Naryshkina (en) )\nZenaida Narishkin (en)\n( Maria Naryshkina (en) )\nSofya Naryshkina (en)\nNikolai Lukash (en)\n( Sofiya Meshcherskaya (en) )\nNikolay Isakov (en)\n( Maria Ivanova Katatcharova (en) )\nNicolau I de Rússia, Constantí Pavlovitx de Rússia, Miquel de Rússia, Anna de Rússia, Maria de Rússia, Alexandra de Rússia, Caterina Pàvlovna de Rússia, Helena de Rússia i Grand Duchess Olga Pavlovna of Russia (en)\n(19 novembre 1818) Gran Creu de l'Orde Militar de William../... 30+\nVa néixer el dia 23 de desembre de 1777 a Sant Petersburg essent fill del futur tsar Pau I de Rússia i de la duquessa Sofia de Württemberg. Alexandre era net del tsar Pere III de Rússia i de la tsarina Caterina II de Rússia per via paterna; mentre que per via materna era net del duc Frederic II Eugeni de Württemberg i de la marcgravina Frederica Dorotea de Brandenburg-Schwedt.\nAlexandre va succeir el seu pare al tron després que aquest fos assassinat, i va dirigir Rússia durant el període caòtic de les Guerres Napoleòniques. El seu regnat es divideix en dues gran etapes, mentre que en un primer període intentà la introducció de reformes de caràcter liberal, després de 1815 fou el principal defensor de l'absolutisme a Europa. Referent a la política exterior, Alexandre incrementà i consolidà definitivament el poder de Rússia en el concert internacional. Concretament, sota el seu regnat, Rússia va conquerir Finlàndia i part de Polònia. Les estranyes contradiccions del seu caràcter converteixen Alexandre en un dels tsars més interessants de Rússia.\n2 Arribada al tron\nPoc després del seu naixement, la seva àvia paterna, la tsarina Caterina la Gran, l'apartà dels seus pares per tal de guiar personalment la instrucció del futur tsar. Algunes veus al·leguen que ella volia proclamar Alexandre com a hereu del tron en detriment del seu pare.\nAlexandre fou utilitzat tant per la tsarina com pel tsarèvitx en les seves personals lluites de poder a la Cort. Aquest fet condicionà de forma important el caràcter d'Alexandre que aviat es convertí en una persona amb un caràcter difícil, amb grans dots per a la manipulació de les persones i amb una facilitat d'exercir el poder remarcable. Educat sota l'atmosfera lliberal de la cort de Caterina, va ser instruït, per un tutor suís, Frederic Cesar de Laharpe, en els principis de Rousseau. A part de la formació intel·lectual, Alexandre fou instruït en els coneixements militars pel Nikolai Saltikov que l'introduí en els costums de la noblesa russa.\nInicialment, el jove Alexandre simpatitzava amb els revolucionaris francesos i polonesos. Malgrat tot, aviat s'intuí que el seu pare li va ensenyar a combinar un teòric amor per la humanitat amb un menyspreu pràctic per l'home. Aquestes tendències contradictòries van mantenir-se en el seu caràcter durant tota la seva vida, revelant-se en les fluctuacions de la seva política, tant interna com exterior.\nEl 1793 es casà amb la princesa Lluïsa de Baden, que només tenia 14 anys en aquell moment. La mort de Caterina, el novembre de 1796, va portar el seu pare, Pau I de Rússia, al tron. Aviat, el nou tsar es guanyà les enemistats de la noblesa i l'església russa que veia amb mals ulls les reformes iniciades pels governs de Pau. Així, el tsar fou assassinat el març de 1801. Del seu matrimoni amb Lluïsa de Baden tan sols va tenir dues filles que van morir de petites.\nVa establir amistat amb Napoleó Bonaparte per un període molt breu però per pressió dels nobles i dels familiars, acordant el 12 d'octubre de 1808 al congrés d'Erfurt refermar el tractat de Tilsit que va tancar la guerra de la Quarta Coalició, cosa que li permeté reduir el nombre de soldats al front oriental europeu i concentrar els seus efectius militars a la península Ibèrica per a la Guerra del Francès., l'aliança es va trencar i Alexandre es va convertir novament en enemic de França i en 1812 es va produir la invasió francesa de Rússia.\nArribada al tronModifica\nAlexandre I va arribar al tron el 23 de març de 1801 i va ser coronat al Kremlin el 15 de setembre del mateix any 1801. Els historiadors encara debaten sobre el paper que va jugar Alexandre en l'assassinat del seu pare. L'opinió més estesa és que ell estava a favor d'aconseguir prendre el tron al seu pare però que va insistir que el seu pare no havia de morir. Al principi, de fet, això va exercir una petita influència en la vida de l'emperador.\nEl jove tsar estava determinat a reformar el sistema de govern obsolet i centralitzat que Rússia tenia. Al mateix temps que retenia per un temps alguns dels vells ministres que havien servit a l'emperador Pau, un dels primers actes del seu regnat va ser el nomenament del Comitè Privat, també anomenat irònicament "Comite du salut public", format per joves i entusiastes amics seus -Victor Kochubey, Nikolay Novosiltsev, Pavel Stroganov i Adam Jerzy Czartoryski- per donar forma a uns esquemes de reformes internes que pretenien aconseguir l'establiment d'una monarquia constitucional. Alexandre intentà elaborar una constitució i grans polítiques lliberals. També volia resoldre un altre problema rus -el futur dels serfs. El règim va considerar la possibilitat d'emancipació dels serfs encara que això no es va aconseguir fins al 1861. Russia no estava preparada per a una societat més lliberal; i Alexandre, va ser tal com ell mateix va dir, "un feliç accident" al tron dels tsars. Alexandre es queixà amargament de l'«estat de barbarisme en què havia quedat el país a causa del tràfic d'homes».\nAlexandre també es queixà de la corrupció generalitzada i el fet que aquesta l'havia deixat sense homes. En conseqüència, hagué de cobrir els llocs administratius governamentals amb alemanys i altres estrangers cosa que accentuava la resistència dels vells russos a les reformes. Aquest regnat que havia començat amb grans promeses de reformes i que va acabar enfortint encara més les cadenes que oprimien el poble rus va ser conseqüència més aviat dels defectes del tsar que de la corrupció i de l'endarreriment de la manera de viure russa.\nEl seu amor per la llibertat es va demostrar irreal, tot i semblar sincer. La seva vanitat augmentava al presentar-se davant el món com el benefactor del seu poble, però al seu teòric liberalisme s'hi afegia un caràcter autòcrata sense que això li representés cap contradicció.\n«Sempre vols instruir-me!», exclamava davant Derzhavin, el seu ministre de justícia, «Però jo sóc un emperador autòcrata i ho seré, i res més!». El príncep Czartoryski va escriure: «Podria haver acordat graciosament que tothom fos lliure, si cada un escollís lliurement ser-ho».\nMalgrat tot el seu temperament, unit a la falta de fermesa dels seus propòsits, li van fer posposar aquelles mesures els principis de les quals havia recolzat públicament.\nLa codificació de les lleis iniciada el 1801 no va acabar de dur-se a terme durant el seu regnat. No es va fer res per solucionar la situació de la pagesia russa. La constitució esbossada per Mikhaïl Speransky i aprovada per l'emperador va quedar sense firma. Alexandre, de fet, va posseir en gran manera totes les característiques tiràniques, com la desconfiança en la capacitat del seu poble per tenir una opinió independent. Li va faltar també el primer requisit per ser un sobirà reformista: la confiança en la seva gent; i va ser això el que va viciar les reformes que es dugueren a terme. Va experimentar en les províncies perifèriques del seu imperi, i els russos van fer notar amb murmuracions que, no content amb governar mitjançant estrangers, ara concedia a Polònia, Finlàndia i les províncies bàltiques els beneficis que a ells els negava.\n1801–1825 Succeït per:\nA Wikimedia Commons hi ha contingut multimèdia relatiu a: Alexandre I de Rússia\nObtingut de «https://ca.wikipedia.org/w/index.php?title=Alexandre_I_de_Rússia&oldid=28203277»


Internet sota sospita?\nActualizada 24/07/2017 a las 20:18\nEl conflicte de drets que vivim, on diferents col·lectius posen en el marc de discussió determinats arguments davant d’altres que també exigeixen la seva part de raó, amb exemples ben concrets com la lluita desbordada entre taxistes i plataformes de servei ben conegudes, suposa la primera evidència d’un nou marc de convivència evolutiu que comportarà el canvi de mots dels principis que avui podem entendre com «indiscutibles i inapel·lables».\nCertament, el conflicte dels taxis és una rellevància mediàtica que, a més, incideix sobre els drets, no solament dels implicats directament, sinó també de tots els usuaris als quals no escolten, deixant de costat una part important dels que han de fer front al problema, per cert, on tothom té una part de raó difícil de delimitar, si no és fruit de l’entesa, però també de la realitat global i del que succeeix o ha succeït a la resta de països del món.\nDeixant de costat el tema del transport públic més proper, moltes són també les altres variables on la realitat ha superat una manera de fer de molts anys, que ara ha de saber «mutar-se» per sobreviure si no vol desaparèixer més de pressa del que es pot pensar. Així el tema del comerç electrònic, avui consolidat, amb un important percentatge del mercat, és un fet que tots donem com a normal i quotidià, si bé oblidem, tàcitament, el que ha succeït amb tot aquell «petit comerç» que s’ha vist expulsat dels mercats per una realitat que l’ha superat de manera accelerada; que poc meditem del que ha estat d’aquelles botigues de barri o de proximitat que avui són ja història de la nostra realitat econòmica.\nPerò el tema no es frena amb qüestions tan evidents com les esmentades, sinó que arriba a moltes altres formules, com pot ser el món de l’Assessoria, on internet ve a donar unes respostes que abans es limitaven a uns professionals formats i que ha comportat una evolució, tampoc predita en el seu moment, amb l’aparició de plataformes de caràcter jurídic, fiscal o d’assessorament empresarial que copen un mercat sense límits previsibles. Fins i tot la medicina també ha tingut la seva revolució, ja sigui per l’opció del «metge per internet» o l’oferta de serveis mèdics de tot tipus a preus irrisoris, fonamentats en un volum de clientela només captable per la via d’internet. També la proposta periodística que, si volen, ens estalvia la via del «paper» a l’hora d’informar-nos al més alt nivell, és un clar pas cap a una lluita de mitjans que aposten el seu futur en unes plataformes ben diferents de «la impremta», denominador de referència absoluta fins a la data.\nEn definitiva, el que és indiscutible és que la novetat d’internet, amb totes les seves variables, comporten en si mateix, un canvi, però sobretot ve a assentar uns nous valors on res es consolida en el temps si no que permanentment es modifica en funció d’unes novetats que van apareixent i que s’assenten a la nostra societat molt aviat com imprescindibles per viure; poden aïllar-nos però mai «passar» del que comporten en si mateixes. No sé si tot l’esmentat ens portarà, en algun moment, a posar sota sospita, pel perill sobre els nostres drets, de tota la dinàmica canviant que es va produint, en tot cas, d’entrada, això té un nom, «el progrés», del que crec que no podem prescindir sota cap principi, malgrat que de vegades podem no entendre, ni les seves conseqüències directes sobre el nostre tarannà diari, ni la impossibilitat de limitar la seva evidència, com quelcom pot pensar, des d’un il·lusionisme fora de la realitat que se’ls emportarà per davant.


S'acaba la mesura que ha permès dispensar medicaments amb una prescripció caducada\nEntrada des de l'exterior al CAP Verdaguer, de Sant Joan Despí; a dins, professionals sanitaris.\nActualitzada 22/05/2020 a les 11:56\nCom impacta al ciutadà aquest canvi?\n«Si el pla de medicació encara està vigent perquè està dins l'any inicial de la prescripció, se li dispensarà encara que no el porti imprès. Si el pla està caducat, fins ara se li deia que no patís i que més endavant ja el renovaria. Ara li diran que truqui al seu centre de salut per si el pot renovar telefònicament o amb una visita telemàtica o bé si cal fer-li un control clínic», explica la gerent del Medicament del Servei Català de la Salut (CatSalut), Caridad Pontes, a l'ACN.\nLa mesura tenia com a objectiu principal «protegir» pacients amb malalties cròniques i que es poden trobar en una situació fràgil en un moment en què el missatge principal era quedar-se a casa sempre que es pogués, recorda Pontes. A més, donava marge als responsables sanitaris per potenciar eines d'atenció remota, com l'assistència telefònica i la consulta electrònica (eConsulta).\nQuan la propagació del virus ha disminuït i en un context de desconfinament gradual, els pacients que requereixen proves i exploracions han d'anar tornant als centres sanitaris. «Tampoc podem deixar de fer els controls clínics als pacients que ho requereixen», adverteix Pontes.\nComenta el contingut : S'acaba la mesura que ha permès dispensar medicaments amb una prescripció caducada


L’est d’Austràlia està vivint una plaga de ratolins gegantina\nEls rosegadors, d'una espècie invasora, es compten per milions i els grangers estan desesperats: els ocupen les cases i els destrueixen les collites\nEn un any en què Austràlia ha passat no només per la pandèmia global de Covid-19 sinó també per una de les pitjors temporades d’incendis forestals que es recorden, el país encara ha de comptar amb una altra calamitat: una plaga gegantina de ratolins domèstics que està devastant l’est del país. Els rosegadors, que es compten per milions i que són de la mateixa espècie que els europeus però allà hi són invasors, estan destrossant les collites i ocupant cases i granges, especialment a Nova Gal·les del Sud, on la població està desesperada. Tal com recull la cadena nord-americana NBC, Guy Roth treballador d’una granja científica de la Universitat de Sidney va dir que “si teníem dos ratolins per metre quadrat, són vint milions de ratolins”. Roth afirma que han arribat a matar 100 ratolins cada dia només a l’interior de casa seva i les seves oficines. “Cada cop que obres un calaix en pots trobar un”.\nA més dels ensurts que poden donar-los a casa, és clar, els conreus i les collites que tenen emmagatzemades estan greument amenaçades per aquesta plaga. El problema és tan gran que, durant els darrers dies, tres persones han estat mossegades per ratolins mentre eren a hospitals de Nova Gal·les del Sud per raons completament diferents. A més, com a mínim una persona s’ha contagiat d’una malaltia rara transmesa per aquests rosegadors: la coriomeningitis limfocitica, d’origen viral.\nAixí doncs, la situació és extraordinàriament greu, i els agricultors s’han resignat a perdre les collites en un fenomen que, a causa de les condicions climàtiques, que estan canviant, podria repetir-se una vegada cada entre 5 i 10 anys, si més no a Austràlia.


El Govern i l'Ajuntament de Barcelona carreguen contra el ministeri de Foment pel caos continuat a Rodalies La República\nEl Govern i l’Ajuntament de Barcelona carreguen contra el ministeri de Foment pel caos continuat a Rodalies\nEl Govern i l’Ajuntament de Barcelona han trencat l’harmonia que fins ara vivien les institucions que participaven de les reunions del Centre Coordinador de l’Operació Ferroviària (Cecof), encarregat de supervisar les obres ferroviàries que faran possible l’arribada del TGV a l’estació de Sants el pròxim 21 de desembre. Davant de la incidència del 4 d’octubre a l’estació de Bellvitge, que va afectar 199 trens, i els repetits incidents d’esfondraments que s’estan produint en un tram d’1 quilòmetre prop del punt d’arribada dels trens a l’estació de Sants, a la zona on s’està construint un túnel de 30 metres de profunditat per al pas del TGV, i que aquest dilluns mateix han afectat al servei, tant el Govern com l’Ajuntament de Barcelona han fet arribar la seva indignació a les autoritats del govern espanyol del Cecof per la ‘seqüència d’errades’ i pels ‘pobres resultats’ de l’operació ferroviària.\nEl secretari per a la Mobilitat del Departament de Política Territorial i Obres Públiques, Manel Nadal, ha assenyalat ‘el malestar i la preocupació’ del Govern pels ‘pobres resultats’ que està registrant el Cecof, que no donen resposta als usuaris del servei de Rodalies de Barcelona i, per tant, provoquen ‘incomoditat’ al Govern.\nEl quart tinent d’alcalde i regidor coordinador de l’àrea d’Habitatge, Urbanisme i Règim Interior, Ramon Garcia Bragado, ha assenyalat la ‘indignació’ de l’Ajuntament de Barcelona perquè tots aquests incidents continuats en el servei de Rodalies el que fan és incidir directament en la confiança de l’usuari del servei ferroviari de Barcelona.\nBragado ha explicat que en el Cecof no hi havia dubte que les institucions catalanes disposaven de ‘transparència’ informativa però també es constatava que hi havia una evident manca de coordinació i de ‘professionalitat’ de les empreses encarregades de les obres del TGV i del manteniment del servei de Rodalies.\nEl secretari d’estat d’Infraestructures, Víctor Morlán, ha explicat el resultat de la investigació de l’incident del 4 d’octubre a menys d’un quilòmetre de l’arribada a l’estació de Bellvitge i que va desencadenar una sèrie d’endarreriments i suspensió del servei de 199 trens de Rodalies.\nMorlán ha informat que després d’haver estudiat el procés de l’avaria ha estat sancionada l’empresa que va provocar la caiguda d’un cable de la catenària vella sobre el cable de la nova catenària ja instal·lada.\nD’altra banda, una altra mesura que s’ha adoptat és obrir un expedient sancionador als treballadors de l’empresa de manteniment de Renfe que tenien la responsabilitat de mantenir en perfecte estat l’equip d’arrossegament de la màquina de gasoil, encarregada d’arrossegar el tren que va quedar avariat a l’entrada de l’estació de Bellvitge.\nEl secretari d’estat ha assenyalat que no es podia permetre que una màquina que la seva única funció és arrossegar un tren avariat, quan arribi al lloc de l’incident es comprovi que els estris d’enganxament no estiguin en correcte estat i no es pugui fer l’operació.\nVíctor Morlán també ha explicat que en línia l’esforç que s’està fent per millorar la informació que ha d’arribar a l’usuari en un cas d’incidència, l’avaria d’aquest 4 d’octubre també els ha fet adonar-se de la necessitat d’estudiar un sistema de subministrament energètic autònom que alimenti els altaveus interns dels trens. Morlán ha explicat que aquesta alternativa era necessària perquè el sistema d’informació dels passatgers quedava inutilitzat amb el tall de subministrament d’energia elèctrica que acompanya en general una incidència.\nPer tal de millorar els resultats del Cecof, Víctor Morlán ha anunciat als representants del Govern i de l’Ajuntament de Barcelona, la incorporació del director de Rodalies Renfe, Miguel Ángel Remacha, i del cap de la línia d’alta velocitat entre Madrid-Barcelona-frontera francesa, Antonio Fernández Gil.\nVíctor Morlán ha explicat que la incidència d’aquest dilluns que ha afectat al servei de Rodalies s’ha produït com a conseqüència de l’esfondrament d’una via que passa paral•lelament a la construcció del túnel de 30 metres de profunditat del TGV, al seu pas pel terme municipal de L’Hospitalet, prop de l’entrada a l’estació de Sants. Morlán ha explicat que aquests esfondraments han estat provocats pels forts aiguats d’aquests dies i a les característiques poc consistents de les capes freàtiques del terreny de la zona afectada.\nTot i això, Morlán ha negat reiteradament que aquests esfondraments siguin conseqüència d’una acceleració de les obres del TGV per fer-lo arribar en la data prevista del 21 de desembre. El secretari d’estat ha assegurat que les obres s’estan fent en el calendari previst i que no hi hagut una acceleració especial del calendari per complir amb les previsions.\nMorlán ha afegit que de tota manera, des del ministeri s’obrirà un expedient informatiu per saber les conseqüències exactes que han provocat els esfondraments en el tram d’arribada a l’estació de Sants i que aquest dilluns en concret han afectat al servei de Rodalies, cosa que obligarà a determinar si hi ha responsabilitats per saber si s’ha de sancionar a l’empresa responsable de les obres d’aquest tram que és la constructora OHL, segons ha explicat un portaveu de la delegació del govern espanyol a Catalunya.\nManel Nadal ha explicat que el Govern de la Generalitat treballava en quatre línies d’actuació. En primer lloc manifestar el ‘malestar i la preocupació’ pels ‘pobres resultats’ del Cecof, atès que no es dóna resposta satisfactòria als usuaris i això ens fa sentir ‘incòmodes’.\nLa segona línia d’actuació passa per ‘exigir’ un bon funcionament del servei de Rodalies i, com tercera actuació, demanar responsabilitats a les empreses constructores del TGV a Barcelona, perquè totes elles tenen l’obligació de què les obres no provoquin incidències en el servei de Rodalies. Per últim, el Govern té la intenció de continuar treballant en avançar en la modernització de la tota la xarxa ferroviària


⚡ Dia clau a JxCat: Puigdemont, a punt de prendre la decisió que marcarà el seu futur\nÚltim dia per presentar-se a les primàries a JxCat: Borràs fa el pas i Puigdemont manté la incògnita\nL'expresident ha de fer pública la seva decisió durant la jornada de dimecres\nper Gerard Recasens 11/11/2020 09:43h\nJa ha arribat el dia: dimecres, 11 de novembre. Aquesta és la data que el reglament de primàries de Junts per Catalunya estableix com a límit per presentar candidatura a les primàries internes del partit per tal d'optar a ser candidat a la Generalitat. Aquest dilluns, feia el pas el conseller Damià Calvet, i aquest dimecres s'hi ha sumat la portaveu del partit a Madrid, Laura Borràs.\nLaura Borràs fa el pas i es presenta a les primàries\nSegons 'Catalunya Ràdio', que ha avançat la notícia, Borràs ha pres la decisió de presentar candidatura després de parlar amb l'expresident de la GeneralitatCarles Puigdemont, amb el president inhabilitat, Quim Torra, i amb els presos de JxCat a Lledoners. Hores d'ara, doncs, només Damià Calvet i Laura Borràs han oficialitzat les seves candidatures, però tothom resta pendent de la decisió clau, que és la que pugui prendre Carles Puigdemont.\nEl president del partit i actual eurodiputat no ha aclarit encara si vol ser el cap de llista a les eleccions autonòmiques del 14 de febrer o si prefereix no ser-ho. En cas de presentar-se, Puigdemont seria el número 1 ja que la resta de candidats ha manifestat que es retiraria de la cursa. Tot i que Laura Borràs assegura haver-se presentat després d'haver-ne parlat amb l'expresident de la Generalitat, el cas és que tothom està pendent que Puigdemont es manifesti en un sentit o en un altre, cosa que ha de fer al llarg del dia d'avui, ja que és el darrer per fer el pas a presentar-se a les primàries.\nAlhora, també caldrà estar atents als moviments que puguin fer els altres dos consellers que han insinuat en les darreres setmanes que podrien presentar candidatura. Es tracta de Jordi Puigneró, titular de Polítiques Digitals i a l'ull de l'huracà pel caos amb el web dels ajuts als autònoms; i Ramon Tremosa, conseller d'Empresa i Coneixement que en les darreres setmanes ha criticat diverses decisions d'ERC al mateix Govern. El primer és el favorit del mateix Puigdemont i el seu entorn més fidel, i per tant s'espera que ni tan sols faci el pas si l'expresident decideix presentar-se. El segon és independent i, més enllà de «no descartar-ho», no ha fet cap més pas cap a les primàries.\nUna vegada més, doncs, Junts per Catalunya mira cap a Waterloo. La decisió que prengui el líder de la formació és la que marcarà el seu futur electoral i, en cas que decideixi encapçalar la llista simbòlicament, els candidats a primàries iniciaran la batalla per ser els presidenciables des de la rereguarda de la candidatura. Però això serà en el següent episodi, després de la decisió que prengui Puigdemont.


GALERIA D’IMATGES: Curcubeu 2018, espai de trobada de les cultures de la Conca | EFMR.cat\nInici Notícies Cultura GALERIA D’IMATGES: Curcubeu 2018, espai de trobada de les cultures de la...\nGALERIA D’IMATGES: Curcubeu 2018, espai de trobada de les cultures de la Conca\nEl Claustre de Sant Francesc de Montblanc ha estat aquest dissabte espai d’intercanvi de les nombroses cultures que conviuen a la Conca de Barberà. Gastronomia, jocs i música d’arreu del món han estat elements de la Trobada Intercultural de la comarca, El Curcubeu.\nLa jornada ha arrancat amb la taula rodona sobre l’acollida a Catalunya i, en particular, a la Conca de Barberà. Els punts de vista han arribat de 8 ponents, des del secretari d’Igualtat, Migracions i Ciutadania de la Generalitat fins a voluntaris i responsables d’associacions d’acollida, o bé l’alcalde de l’Espluga, David Rovira, que ha exposat l’experiència d’acollida de menors estrangers sense acompanyants al municipi.\nA la tarda, l’intercanvi cultural ha proposat jocs i tallers, actuacions musicals i de dansa, l’exposició del Conte Viatger, contacontes i degustacions gastronòmiques del Marroc, Xina, Senegal, Índia, Romania, Brasil, Bolívia i Catalunya. Com ha recordat la cap d’Àrea de Benestar Social del Consell Comarcal, Laura Anglès, la trobada vol representar tots els colors de la comarca inspirant-se en la paraula Curcubeu que significa Arc de Sant Martí en romanès.\nÀUDIO: Laura Anglès, cap d’Àrea de Benestar Social del Consell Comarcal, parla dels objectius\nCurcubeu 2018, Trobada Intercultural de la Conca (Foto: Josep Morató)\nArticle anteriorDiversos cellers de la Conca es promocionen a la Mostra de Vins i Caves de Catalunya\nArticle següentPasseig Musical amb Antoni Sabaté del diumenge 23 de setembre del 2018


Parera fitxa pel PP amb el vistiplau de Valls - El triangle\nParera fitxa pel PP amb el vistiplau de Valls\nAlejandro Fernández segueix amb els fitxatges pel 14-F entre les formacions de centredreta\nLa regidora de la formació Barcelona pel Canvi, Eva Parera, serà la número tres de la llista del Partit Popular per les eleccions al Parlament de Catalunya del pròxim 14 de febrer. Així, la que també va ser militant d’Unió Democràtica i d’Units per Avançar. Parera també va estar al darrere de la creació de la Lliga Democràtica.\nEl pas de Parera d’anar a les llistes populars pel 14-F que encapçala Alejandro Fernández ha comptat amb el vistiplau del líder de Barcelona pel Canvi, Manuel Valls. De fet, la formació de Valls ha fet públic un comunicat en el qual diu que “aplaudeix el gest de responsabilitat d’aquells partits polítics que han optat per obrir les seves llistes a candidats procedents d’altres formacions (…), però que tenen en comú la defensa de la democràcia, l’Estat social de Dret i la Constitució del 78”.\nPapera, tot i anar a les llistes del PP a les pròximes eleccions autonòmiques catalanes, seguirà mantenint la seva acta de regidora a l’Ajuntament de Barcelona dins les sigles del partit de Valls. També els membres de Barcelona pel Canvi, Albert Guivernau i Carlos Rivadulla formaran part de les llistes del PP pel 14-F.\nPrevIlla aposta per una Catalunya tolerant, sense bàndols, que deixi enrere una dècada perduda\nDirigents de Moviment d’Esquerres pleguen pel pacte electoral amb JxCat


Hotel a l'Alt Empordà | Hotel Can Xiquet · La Jonquera\nCan Xiquet es troba ubicat en un entorn natural de gran bellesa, rodejat de boscosfrondosos i verds camps, perfecte per a passar uns dies de descans i desconnexió a l’Empordà. Les seves modernes habitacions amb jacuzzi compten amb espectaculars vistes a la plana de l’Alt Empordà i al Mar Mediterrani, totes elles espaioses, amb llum natural i terrassa privada.\nEls colors càlids, el mobiliari de material noble, la fusta i els teixits molt cuidats creen a Can Xiquet una atmosfera especial que transmet confort i tranquil·litat. El resultat és una delicada simbiosi de naturalesa i modernitat, un acord tàcit entre els Pirineus i el Mediterrani.\nL’hotel compta amb instal·lacions recreatives com una piscina d’aigua salada a l’aire lliure, una sauna, un gimnàs, una pista de pàdel i una zona de jocs exterior per a nens. L’hotel, a pocs quilometres de La Jonquera, disposa també de les instal·lacions ideals per a celebrar esdeveniments corporatius, amb grans salons i amplis jardins, i fins i tot compta amb un heliport.


Postgrau en Màrqueting Digital a Barcelona per La Salle - educaweb.cat\nL'aparició de la tecnologia digital ha donat lloc a un canvi revolucionari en el màrqueting i, en pocs anys els departaments de màrqueting i la inversió en els mitjans han fet un gir radical\nEl Postgrau en Màrqueting Digital és un programa innovador amb l'objectiu de proporcionar els coneixements més actuals i les millors pràctiques de màrqueting per obtenir avantatges competitius i convertir l'alumne en un especialista en màrqueting digital que li permeti dominar tots els conceptes i estratègies, des de tècniques de posicionament SEO i SEM i màrqueting en cercadors a CRM, email màrqueting i optimització en social media.\n???????Branding, posicionament i publicitat\nProfessionals de les àrees de Màrqueting, comercial, comunicació, publicitat i consultoria que vulguin dirigir àrees de Màrqueting Digital.\nProfessionals d'altres àrees que desitgin reorientar la seva trajectòria professional cap a una nova professió amb gran demanda per part de les empreses.\nProfessionals de l'àrea tècnica que necessiten ampliar coneixements en altres àrees funcionals, necessàries per gestionar amb èxit el màrqueting digital i les xarxes socials com a accelerador de negoci.\nLa metodologia del postgrau de Màrqueting Digital combina classes presencials obligatòries perquè l'alumne activi la seva capacitat de networking i lideratge amb classes en línia per capacitar l'alumne en l'ús d'eines professionals col·laboratives com el Campus Virtual de LaSalle BES.\nLes classes es desenvolupen aplicant la metodologia del cas i s'acompanyen de sessions de mentoring online i grupals presencials amb l'objectiu d'accelerar el procés d'aprenentatge.\nGestionar i liderar el màrqueting en línia d'una companyia, marca o producte, identificant les eines del màrqueting digital més adequades per al sector en un entorn 2.0.\nDefinir una estratègia de màrqueting digital.\nConèixer les noves eines de màrqueting i comunicació que ofereix Internet. Dominar conceptes i estratègies, tècniques de posicionament SEO i SEM, el màrqueting en cercadors, CRM, email màrqueting i optimització en social media.\nRealitzar un pla de màrqueting digital.\nAprendre a planificar i analitzar resultats de campanyes a internet.\nFormar professionals que siguin capaços de dirigir un departament de màrqueting digital com a unitat estratègica de negoci dins de les companyies.\nFacilitar als alumnes les eines necessàries per observar el mercat Online amb mirada crítica i distingir les oportunitats de negoci reals que existeixen.\nDetectar tendències, millors pràctiques i activar mecanismes per mantenir actualitzar en un sector tan dinàmic com i\nDirectors de Màrqueting Digital;\nConsultors de màrqueting digital;\nExperts en màrqueting digital d'agències de publicitat i de comunicació.\nFormació en una professió molt valorada i demandada en el mercat laboral actual;\nMetodologia d'acceleració d'aprenentatge provada. El postgrau compta amb el suport d'experts en coaching, mentoring i facilitadors de dinàmiques de grup aplicades en empreses internacionals;\nProfessorat format per professionals amb àmplia experiència laboral. Molts dels professors treballen actualment en departaments de màrqueting o agències interactives;\nLa Salle - Universitat Ramon Llull s'ha posicionat com a escola de negocis de referència en la formació de nous perfils professionals, com el de Brand Community Manager;\nEl programa s'enfoca des d'un punt de vista de màrqueting digital 360º. És a dir, que s'aprenen conceptes a partir d'una empresa fora de línia;


New York City Police Department - Viquipèdia, l'enciclopèdia lliure\nEl New York City Police Department (NYPD, que es pot traduir per «Departament de policia de la ciutat de New York») és el servei més gran de policia dels Estats Units. Fundat el 1845, s'encarrega de l'aplicació i del respecte de la llei, així com de la lluita contra la criminalitat, en el conjunt dels cinc boroughs de la ciutat de New York. Disposava de més de 37000 agents el 2007.\nPolicia de Trànsit de la Ciutat de Nova York\nNew York City Harbor Police (en)\n23 maig 1845\n1 Police Plaza (Nova York)\nJames P. O'Neill (en) (2016–)\nTerence Monahan (en)\nNew York City Police Department Special Operations Bureau (en)\n5.600 MUS$ (2018)\nÉs considerat com el primer departament de policia moderna dels Estats Units; en el moment de la seva creació al segle xix, el NYPD va prendre com a model el Metropolitan Police Service.\nEl NYPD té com a divisa: cortesia, professionalisme, respecte, que porten inscrit els cotxes de policia.\nPolicies a cavall.\nEn el transcurs dels anys 1990, gràcies a l'acció del NYPD, la criminalitat ha disminuït fortament al si de la ciutat de New York (Entre 1993 i 1998, el nombre d'homicidis anuals s'ha dividit per més de tres).\nEn el transcurs del mandat de Rudolph Giuliani (1 de gener de 1994 - 31 de desembre de 2001), la política del NYPD ha estat la de la «tolerància zero».\nD'ençà els atemptats de l'11 de setembre de 2001, el NYPD ha creat una unitat de contraterrorisme que desplega agents a Austràlia, a Jordània, etc. La unitat agafa els seus agents al si de la població de New York, que compta més de 8 milions d'habitants de diversos orígens ètnics. Després dels atemptats, el NYPD es beneficia d'una simpatia important al si de la població americana, sent considerats els seus membres com a «herois» (bravest).\nEl quarter general del New York City Police Department es troba a Grand Street en el Lower East Side de Manhattan.\n↑ NYPD's fighting force Personal de redacció The Economist\nA Wikimedia Commons hi ha contingut multimèdia relatiu a: New York City Police Department\nObtingut de «https://ca.wikipedia.org/w/index.php?title=New_York_City_Police_Department&oldid=28673213»\nDarrera modificació: 25 nov 2021 a les 23:12\nLa pàgina va ser modificada per darrera vegada el 25 nov 2021 a les 23:12.


A la pell d'en Papell: de febrer 2009\nFarem un petit parèntesi polític i parlarem d'un lloc màgic.\nAvui, aquesta vesprada, he tornat a un lloc on feia molt de temps que no visitava, el Bosc de les Fades. És un bar que hi ha just al costat del Museu de Cera de Barcelona (a l'alçada de la Rambla de Santa Mònica). Però no és un bar qualsevol. El local en qüestió està ambientat de tal manera que sembla un bosc, però un bosc antic, màgic, misteriós, encantat, de fades. I no només això, en teoria és de nit i hi ha uns fanalets que pengen de les branques dels arbres, fent una llum tènue que crea un ambient molt íntim, els arbres tenen cares amigables i somriuen i de tant en tant uns efectes especials fan que se senti soroll de pluja, amb esquitxos reals inclosos i uns focus intermitents simulen un llampec i se sent el corresponent tro.\nUn lloc molt especial per passar-hi una horabaixa ben acompanyat, xerrant de temes diversos, però tot amb un toc de màgia encisadora.\nAneu-hi, us ho recomano!\nPublicat per Jordi i Oriol a 2:11 2 comentaris:\nPublicat per Jordi i Oriol a 2:10 1 comentari:\nPublicat per Jordi i Oriol a 16:58 3 comentaris:\nPublicat per Jordi i Oriol a 19:06 2 comentaris:\nResultat enquesta: Com valoreu les mesures anticrisi de l'equip de govern?\nAquí teniu els resultats de l'enquesta (vull conèixer els dos ciutadans que pregunten per la crisi, ja els hi presentaré jo mateix)\nMolt bé, les estic notant\nSón per penjar-se una medalla, no serviran de res\nUs convido a participar a la propera enquesta:\nQuè us sembla el que vol fer el govern "socialista" de Castellar, concertant l'Obra SOCIAL Benèfica?\nPublicat per Jordi i Oriol a 23:59 1 comentari:\nPublicat per Jordi i Oriol a 2:02 Cap comentari:\nResultat enquesta: Quantes estacions creieu que ha de tenir el tren a Castellar i on s'han d'ubicar?\nJa tenim resultats de l'enquesta, de fet fa dies però no me n'havia adonat que ja havia finalitzat, disculpeu, aquí en teniu els resultats...crec que canten per si sols:\n1 estació i a l'Skatepark\n2 una a la zona industrial i l'altra a l'skatepark\n2 una a la zona industrial i l'altra a Plaça Catalunya\n2 una a la zona industrial i l'altra a l'Espai Tolrà\nPublicat per Jordi i Oriol a 16:50 Cap comentari:\nPublicat per Jordi i Oriol a 16:26 Cap comentari:\nPublicat per Jordi i Oriol a 1:55 Cap comentari:


'Sálvame' caça Maite Galdeano i ella llança un dard: "La veritat als jutjats, no en un xou"\nDONA LA CARA PER SOFIA\nUn equip del programa va localitzar la mare de Sofía Suescun per conèixer la seva opinió sobre l'aldarull de la seva filla i Kiko Jiménez amb la policia\nDimarts, 13/08/2019 - 11:27\nL’aldarull de Kiko Jiménez i Sofía Suescun amb la policia s’ha convertit en el tema estrella de l’estiu al món del cor. Durant la tarda d’aquest dilluns, 'Sálvame' va tornar a tractar la delicada situació que travessen els dos coneguts personatges. A més, un equip del programa es va desplaçar fins a la llar de Maite Galdeano per conèixer la seva opinió sobre el polèmic episodi en què es va veure involucrada la seva filla.\nLa mare de Sofia, que es trobava passejant els gossos, es va mostrar esquiva al principi però va acabar concedint unes declaracions a les càmeres de Telecinco. "L’únic que he de dir és que tots aquests valents que van a la televisió a inventar per guanyar quatre duros, tindran les conseqüències pertinents", va advertir Maite abans de llançar un dard: "Als jutjats es dictamina la veritat i no és un xou com ho és 'Sálvame'".\nMaite Galdeano dona la cara per la seva filla: ''No voy a decir ni media, a todos esos valientes que van a la tele, tendréis vuestras consecuencias'' �� #soflictiva https://t.co/Ilka1ZBHDl\n"Si arribo a saber que esteu per aquí me’n vaig pel garatge", va assegurar l’'elegida de déu', que va aprofitar per promocionar el seu pròxim desembarcament a Youtube amb un canal propi. Des de plató, Carlota Corredera va insistir perquè Maite parlés amb els col·laboradors i el reporter va acabar posant-li l’orellera. "No em pots fer això, que som amics", li va dir Kiko per intentar fer-li confessar més declaracions.\n"Sempre m’agafeu aquí [...] sabeu que tinc gossos, baixeu i doneu la volta", es va queixar Maite mentre Kiko li demanava que no generalitzés perquè "hi ha gent que recolza Kiko i Sofia". "He vist moltes coses de mal sabor, va gent allà a dir el que li dona la gana, a explicar les coses a la seva manera. La justícia és la justícia i tot es veurà. Ja veuràs després la gent que ha rigut i que ha anat a parlar merdes", va assenyalar l’exconcursant de 'Gran Hermano'.\n"Ho estic passant malament per l’espectacle i el circ que s’està creant", va afegir Maite durant la seva conversa amb Kiko abans que Carlota Corredera donés per finalitzada la connexió.


Presentació Language Rich Europe – Una Europa rica en llengües. Tendències en les polítiques i les pràctiques lingüístiques. |\nPresentació Language Rich Europe – Una Europa rica en llengües. Tendències en les polítiques i les pràctiques lingüístiques.\nEn una era marcada per la globalització, la crisi econòmica i l’augment de la immigració, el coneixement de llengües és essencial per a la construcció de ponts socials, la millora de les perspectives de l’ocupació i l’augment de la competitivitat a Europa.\nCom està responent Catalunya a aquests reptes?\nEl British Council i el Centre Universitari de Sociolingüística i Comunicació de la Universitat de Barcelona us conviden a la presentació de:\nLanguage Rich Europe – Una Europa rica en llengües.\nTendències en les polítiques i les pràctiques lingüístiques.\nDijous, 7 de juny a les 11 h\nA la presentació es donaran a conèixer els resultats d’una recerca efectuada el 2011 a 24 territoris europeus.\nL’objectiu d’aquest projecte és acabar creant un marc de referència comparatiu de polítiques i pràctiques per a l’ensenyament d’idiomes i serveis multilingües al voltant del Marc Europeu de Referència de la Comissió Europea.\nAmb el suport dels Instituts Nacionals per a la cultura de la Unió Europea (EUNIC)\nAquesta entrada es va publicar a Actes, Participació a actes, Projectes a 29/05/2012 per CUSC-UB.\n← María Luz Celaya ha publicat “I wish I were three!”: Learning EFL at an Early Age” Membres del CUSC publiquen a l’últim número de la revista Caplletra →\nL’IEC concedeix una beca de la 41a Borsa d’estudi Ramon d’Alòs-Moner a Montserrat Sendra


Accidents de trànsit | Muñoz Abogados\n¿Ha patit un accident de trànsit per culpa d’un altre conductor?\nAmb motiu de l’accident de trànsit, vostè ha d’iniciar un complicat i tediós procés burocràtic:\ncomunicar l’accident a la seva asseguradora, aportar les dades dels vehicles implicats, informar si ha causat baixa laboral, així com la seva evolució mèdica fins a la data d’alta i si li han quedat seqüeles, etc. Muñoz Abogados és un despatx jurídic especialitzat en la defensa dels interessos econòmics de les persones perjudicades en un accident de trànsit, a nivell nacional. Delegui en nosaltres la responsabilitat d’assessorar, gestionar els tràmits oportuns, realitzar un seguiment exhaustiu del seu assumpte i, mitjançant la nostra experiència i professionalitat, ajudar a obtenir la màxima indemnització econòmica prevista per la llei.\nLa llei estableix que la persona perjudicada en un accident de trànsit causat per un altre vehicle haurà de ser rescabalada íntegrament en els danys i perjudicis que li han estat ocasionats. Per això, si vostè es va trencar les ulleres, o el casc, o la vestimenta, o ha hagut de contractar una persona per realitzar les tasques de la llar com a conseqüència de les lesions, o ha hagut d’adquirir unes crosses per caminar, o contractar un empleat perquè el substitueixi com a treballador autònom en la seva activitat professional, etc. totes aquestes despeses, originades amb motiu de l’accident, han de ser-li abonades com a perjudicat.\nCostos econòmics de Muñoz Advocats\nLa nostra factura l’abonarà la seva asseguradora, ja que l’assegurança del seu vehicle o motocicleta li cobreix les despeses de defensa jurídica que vostè contracti lliurement a un professional de la seva confiança.\nRespecte a les indemnitzacions per accidents de trànsit que vostè obtingui, vam pactar un percentatge a favor d’aquest despatx d’advocats variable en funció de l’import.


Lideratge públic, recursos privats? - Fòrum de Col·laboració Publicoprivada de Granollers | Can Muntanyola | Aj. de Granollers\nEts aquí: Inici // Bloc // Lideratge públic, recursos privats?\nNo ha de semblar estrany, doncs, que la ciutadania dipositi la confiança de manera majoritària en la iniciativa privada per aconseguir sortir de la crisi i generar increments del nivell de vida i benestar de la població. En aquest sentit, no resulta sorprenent comprovar, segons un estudi que ha realitzat recentment l'empresa Reason-Rupe, que dos de cada tres ciutadans consideren que la iniciativa privada és més important que la pública per a aconseguir innovacions tecnològiques. Un 80% (quatre de cada cinc persones...) creuen que l'increment de la despesa pública d'aquests darrers anys, orientada a combatre la recessió i l'atonia de la demanda, no ha millorat la qualitat de vida de la població. I només un 12% creu que reduir la despesa pública seria perjudicial per l'economia. En definitiva, que si l'economia dels EUA es recupera, creuen que serà gairebé de manera exclusiva gràcies als recursos privats.\nEl que obliden, però, aquestes opinions, és que la iniciativa pública ha permès fer importants salts endavant, també (i sobretot) en l'àmbit del desenvolupament econòmic, que no haurien estat possibles si els governs no haguessin assumit riscos que el sector privat no estava en disposició o en condicions d'assumir. Sense l'impuls públic (i també molts recursos privats, certament), no s'hauria abordat la conquesta de l'espai als anys 60, l'obsessió de Kennedy per arribar a la lluna, que definitivament va ser llavor de la revolució tecnològica que ha viscut el món en els darrers 40 anys (satèl·lits, telecomunicacions, internet, etc.). Si finalment les energies renovables s'acaben imposant a les fonts energètiques tradicionals, serà per l'impuls públic. Si avança el nostre desenvolupament col·lectiu i s'eviten conflictes i lluites socials, serà gràcies a l'impuls i (en bona part) els recursos públics. Per tant, cal recordar en tot moment que els diners no ho són tot; si aquests recursos no es posen al servei d'una idea i s'arrisca per fer-la realitat, és molt possible que no beneficiïn ni a l'estructura econòmica ni al conjunt de la societat.\nEn conseqüència, l'impuls públic i el recurs privat són, probablement, la manera més eficient d'avançar. I no cal anar a buscar massa lluny els exemples de l'èxit de la col·laboració públicoprivada per tal d'impulsar l'economia d'una ciutat o un territori. És ben coneguda l'experiència que va néixer amb el Pla estratègic de Barcelona a finals dels 80, la creació de Turisme de Barcelona el 1993, el desenvolupament infraestructural liderat per la transformació del Port de Barcelona en Autoritat Portuària, i el resultat final que avui coneixem: el 1992, pràcticament no arribaven creuers a Barcelona; avui, els creuers són una de les poques activitats que permeten a la ciutat resistir les embranzides de la crisi econòmica, amb prop de 2,5 milions de visitants a l'any per a la ciutat, i el protagonisme com a destinació més important del Mediterrani i la cinquena del món.\nJoan Miquel Piqué, Director de Maurilia Knowledge\nEls Estats Units d’Amèrica s’acostumen a caracteritzar per una forta inclinació cap a la iniciativa privada, i per tant també per un cert oblit de les capacitats i les activitats dels diferents governs i Administracions, malgrat el lideratge i les excel·lents polítiques públiques que es desenvolupen en molts àmbits. Fins i tot en el cas de les polítiques socials, bona part de l’acció per a l’atenció als més desafavorits es canalitza a través d’iniciatives i projectes d’institucions sense afany de lucre, que en el millor dels casos col·laboren amb l’Administració. Moltes vegades no és un oblit deliberat, sinó tan sols una neutra indiferència.\nNo ha de semblar estrany, doncs, que la ciutadania dipositi la confiança de manera majoritària en la iniciativa privada per aconseguir sortir de la crisi i generar increments del nivell de vida i benestar de la població. En aquest sentit, no resulta sorprenent comprovar, segons un estudi que ha realitzat recentment l’empresa Reason-Rupe, que dos de cada tres ciutadans consideren que la iniciativa privada és més important que la pública per a aconseguir innovacions tecnològiques. Un 80% (quatre de cada cinc persones...) creuen que l’increment de la despesa pública d’aquests darrers anys, orientada a combatre la recessió i l’atonia de la demanda, no ha millorat la qualitat de vida de la població. I només un 12% creu que reduir la despesa pública seria perjudicial per l’economia. En definitiva, que si l’economia dels EUA es recupera, creuen que serà gairebé de manera exclusiva gràcies als recursos privats.\nEl que obliden, però, aquestes opinions, és que la iniciativa pública ha permès fer importants salts endavant, també (i sobretot) en l’àmbit del desenvolupament econòmic, que no haurien estat possibles si els governs no haguessin assumit riscos que el sector privat no estava en disposició o en condicions d’assumir. Sense l’impuls públic (i també molts recursos privats, certament), no s’hauria abordat la conquesta de l’espai als anys 60, l'obsessió de Kennedy per arribar a la lluna, que definitivament va ser llavor de la revolució tecnològica que ha viscut el món en els darrers 40 anys (satèl·lits, telecomunicacions, internet, etc.). Si finalment les energies renovables s’acaben imposant a les fonts energètiques tradicionals, serà per l’impuls públic. Si avança el nostre desenvolupament col·lectiu i s’eviten conflictes i lluites socials, serà gràcies a l’impuls i (en bona part) els recursos públics. Per tant, cal recordar en tot moment que els diners no ho són tot; si aquests recursos no es posen al servei d’una idea i s’arrisca per fer-la realitat, és molt possible que no beneficiïn ni a l’estructura econòmica ni al conjunt de la societat.\nEn conseqüència, l’impuls públic i el recurs privat són, probablement, la manera més eficient d’avançar. I no cal anar a buscar massa lluny els exemples de l’èxit de la col·laboració públicoprivada per tal d’impulsar l’economia d’una ciutat o un territori. És ben coneguda l’experiència que va néixer amb el Pla estratègic de Barcelona a finals dels 80, la creació de Turisme de Barcelona el 1993, el desenvolupament infraestructural liderat per la transformació del Port de Barcelona en Autoritat Portuària, i el resultat final que avui coneixem: el 1992, pràcticament no arribaven creuers a Barcelona; avui, els creuers són una de les poques activitats que permeten a la ciutat resistir les embranzides de la crisi econòmica, amb prop de 2,5 milions de visitants a l’any per a la ciutat, i el protagonisme com a destinació més important del Mediterrani i la cinquena del món


Recursos digitals | FIETxs2017.\nSIMPOSI 3 | 11:30 - 14:00 | Aula 6\nAvui dia les tecnologies digitals formen part del nostre context i la vida dels ciutadans ja no es pot concebre sense tenir-les en compte. Les oportunitats que ofereixen a l’educació seran motiu d’anàlisi i debat crítics en el sí d’aquest simposi. En ell intervindran experts en l’aplicació educativa de les tecnologies més emergents aportant idees i propostes que puguin orientar la seva integració didàctica.\nMeritxell Estebanell (Coordinadora)\nPosition: Universitat de Girona\nTecnologies Mòbils en educació\nVivim en un context digital, on els dispositius mòbils i d’altres recursos digitals formen part de la nostra vida diària i professional. Per tant, també haurien de constituir un objecte educatiu i una eina per a l’educació. Promoure la pedagogia potenciada mitjançant la tecnologia i donar suport als centres i docents per crear espais d’aprenentatge favorables per a què els alumnes adquireixin els coneixements, les competències digitals i actituds necessàries per participar en la societat i l’economia del segle XXI esdevé un esforç col·lectiu cabdal.\nPosition: Mobile World Capital (GSMA - mSchools)\nLlicenciat en administració i direcció d'empreses per la UB, Media MBA per la Universitat Ramon Llull i master en creació multimedia i serious games per La Salle. Durant uns anys va treballar en projectes relacionats amb la televisió, el cinema i el teatre musical. En una segona etapa professional va decantar-se per projectes lligats a la innovació oberta i els living labs. Actualment treballa per la GSMA i desenvolupa diverses iniciatives de mSchools com Toolbox, Mobile History Map i EduHack.\nGamificació de l’aprenentatge\nLa definició convencional de gamificació parteix de l’aplicació d’elements de joc en àmbits que no són pròpiament de joc. I un d’aquests àmbits és, evidentment, l’entorn docent. És important, per tant, saber identificar quins són aquests elements que podem aplicar en els processos d’ensenyament i aprenentatge per fer que els nostres estudiants esdevinguin els autèntics protagonistes del seu aprenentatge. Per això, la gamificació ens proposa convertir la nostra docència en una autèntica aventura que incrementi la motivació i la implicació dels estudiants. És freqüent pensar que per gamificar necessitem eines tecnològiques. No és així. De fet, la gamificació “analògica” ja fa molts anys que es practica. Però sí que és cert que existeixen molts recursos digitals que ens faciliten l’ús de la gamificació en la docència: des de petites aplicacions que ens poden donar un cop de mà en dinamitzar les nostres classes d’una forma lúdica, fins a grans entorns que dibuixen una experiència immersiva on alumnes i professors viuen dins d’una aventura espectacular. Parlarem de tot plegat: de què és i què no és una experiència d’aprenentatge gamificada i de quines són aquelles eines que ens poden facilitar el disseny d’aquestes experiències.\nMestre i pedagog. Treballa a l’Institut de Ciències de l’Educació (ICE) de la Universitat de Girona (UdG), i és també professor d’aquesta universitat impartint assignatures de la menció en TIC al grau de mestre. Treballa en temes relacionats amb la tecnologia educativa com a eina de transformació de l’educació i és un apassionat de la gamificació com a metodologia que pot revolucionar l’aprenentatge. Membre del grup de recerca UdiGital.edu de la UdG. Coordinador de la xarxa d’Innovació Docent sobre Joc i Aprenentatge de la UdG.\nRealitat Augmentada – Realitat virtual a l’àmbit educatiu\nUna de les possibilitats que té la incorporació de la tecnologia a les aules, tant a nivell presencial com a la formació a distància, és la possibilitat de millorar la interacció amb el nostre alumnat. Els nous espais de formació i entorns d’aprenentatge, permeten i obliguen a abandonar el rol expositiu i converteixen el formador en una persona capaç de dinamitzar la interacció; per això mateix, ens interessa dissenyar els espais amb aquest objectiu. Fins fa poc, moltes vegades no ens atrevíem a fer-ho donat que la garantia de trobar dins de l’aula dispositius com ordinadors per poder connectar-nos i treballar i interaccionar no era del tot factible ni fiable. L’experiència demostra que, últimament, la totalitat d’alumnat a partir d’una certa edat, disposa d’un dispositiu mòbil, pel que les possibilitats d’inclusió com un element de interacció permanent amb l’alumnat són clares. Codis QR, murals digitals, realitat augmentada i realitat virtual són algunes de les moltes possibilitats que tenim per millorar la interacció amb l’alumnat a tots els nivells educatius. Aquesta proposta, doncs, compartirà l’experiència de les activitats realitzades amb els alumnes de grau a la universitat i alguns exemples de experiències realitzades com a activitats lligades a aprenentatge i servei en alguns centres d’ensenyament obligatori.\nPosition: Departament d'Ensenyament de la Generalitat de Catalunya\nGestor Àrea TIC als Serveis Territorials del Vallès Occidental Diplomat en Professorat EGB (Mat i CN) 1980 (UB), Llicenciat en Ciències de l’Educació (Organització escolar) 1987 (UB) i doctorand en Qualitat i Procesos de Innovació (UAB). Mestre en exercici fins el 1998 ocupant els càrrecs de coordinador de cicle, coordinador d’informàtica, cap d’estudis i director. Coordinador Territorial del PIE, de la Subdirecció General de Tecnologies de la información i en l’actualitat de l’Area TIC del Departament d’Ensenyament als Serveis Territorials al Vallès Occidental. Formador de formadors del Programa Ciència 6-12. Professor associat de la Facultat de Ciències de l’Educació des de setembre de 2007. Col·laborador en diverses recerques sobre Pissarra digital, entorns digitals, Currículum Bimodal amb el grup DIM (UAB). Membre del grup Espir@l i del Observatorio de Innovación Tecnológica y Educativa (ODITE). Premi Internacional Educared 2011 per la utilització de la tecnología mòbil en la docència i Nacional de l’European Skills 2012.\nEntorns virtuals 3D per a l’aprenentatge\nEls entorns virtuals d’ensenyament-aprenentatge utilitzen la tecnologia avançada com a suport i proporcionen una experiència d’aprenentatge interactiva centrada en l’alumne. És l’alumne qui crea el seu coneixement, amb un fort component social, a partir dels recursos i les eines disponibles. Els entorns virtuals multiusuari faciliten la creació d’escenaris d’aprenentatge eficients per a l’adquisició i l’avaluació de competències transversals. L’avenç d’aquesta tecnologia permet a l’estudiantat aprofundir en una observació autèntica i la interacció tant amb aquest entorn com amb la resta de participants. Però, una de les principals dificultats dels entorns virtuals d’aprenentatge és que l’estudiant tingui la sensació que el seu procés d’aprenentatge s’està desenvolupant en un espai real (presència física) i, també, la sensació de pertànyer a un grup de formació dins d’aquest espai on es pugui projectar social i emocionalment (presència social). Per poder aprofitar al màxim el valor educatiu d’aquesta tecnologia interactiva i que permet la immersió, s’ha d’integrar al procés d’ensenyament-aprenentatge amb pedagogies que comporten diferents maneres d’aprendre, desenvolupar i avaluar competències. La tecnologia ens permet tenir una avaluació no tant sols del producte final, sinó del registre de tot el procés de treball. Tota la informació recopilada permet la millora dels processos d’aprenentatge dels estudiants.\nPosition: Universitat Rovira i Virgili\nEnginyera tècnica en Informàtica de Gestió, Màster en Tecnologia Educativa: e-learning i gestió del coneixement i Doctora en Tecnologia Educativa per la Universitat Rovira i Virgili. Treballa de tècnica de suport a la recerca del grup ARGET (Applied Research Group in Education and Technology), amb el qual té l'oportunitat de participar en diferents projectes nacionals i internacionals. És professora associada del Departament de Pedagogia de la URV. Les línies de recerca que treballa actualment estan relacionades amb els entorns de simulació 3D aplicats a l'educació, el disseny d'entorns tecnològics per a la formació i l'experiència d'usuari en els escenaris d'aprenentatge.


Així va ser Spark13! (vídeo) | Xarxa Punt TIC\nDiferents moments de l'acte de lliurament dels Premis Telecentre a l'Spark 2013\nEn el següent reportatge podeu veure alguns dels moments més significatius d'aquesta quarta edició d'Spark. L'stand “Catalonia, country of innovation”, el premi a la Fundació Esplai per a la millor iniciativa de telecentres o la presentació de Barcelona com a seu del laboratori mundial de telecentres són ja una part de la història del congrés.\nA continuació, podeu conèixer a través d'una bateria d'entrevistes les opinions d'experts en telecentres que ens parlen sobre altres models de gestió i el futur del sector. Rwanda, Malàisia o els Estats Units estan representats en les veus d'aquests testimonis.


L’ADENC ha elaborat uns protocols amb les mesures preventives davant de l’epidèmia de la Covid-19 per les diferents activitats que\nSuport 31 juliol 2020 Notícies de les entitats Seguir llegint\nAquest primer semestre de 2020 ha estat molt més complexe del que hauria estat en un altre context, però les\nL’entrada [Jordània] Equitat de gènere, lideratge i participació política de les dones ha aparegut primer a Associació Catalana per la Pau.\nSuport 30 juliol 2020 Notícies de les entitats Seguir llegint\nL’entrada [Palestina] Fomentem l’adopció de sistemes productius agrícoles sostenibles ha aparegut primer a Associació Catalana per la Pau.\nL’entrada [RD Congo] Dret a la salut i prevenció contra l’Ebola a la regió de Kivu Nord ha aparegut primer a Associació Catalana per la Pau.\nDes de l’Associació El Llibre de la Vida us desitgem un estiu ple de bons records a tots i a totes. Cuideu-vos molt del Covid-19 i no us oblideu d’aprofitar el temps lliure per escriure els vostres records i els de les persones, que per la seva edat no puguin fer-ho, i així ens ajudareu …\nContinua la lectura de Bon Estiu 2020\nDINAR ESTIU 2020\nAquest cap de seaman un grup de socis i sòcies van poder fer el tradicional dinar de comiat per vacances d’estiu. Malgrat la situació d’excepcionalitat que estem vivint degut a la pandtmia, vam poder organizar aquesta trabada que els feia molta illusió. 😊\nSuport 27 juliol 2020 Notícies de les entitats Seguir llegint\nEl passat dijous 23 de juliol, un grup de voluntaris del grup de “Fes reviure el Ripoll” vam acostar-nos al\nSuport 26 juliol 2020 Notícies de les entitats Seguir llegint\nDes de l’Associació El Llibre de la Vida us comuniquem que em rebut aquest comunicat: L’activitat: Records de tota una vida. Tallers d’estimulació cognitiva i afavoriment de l’àmbit psicològic, sòcio-relacional i emocional (Pràctica Significativa) proposada per l’Ajuntament de Terrassa ha estat inclosa al Banc de Bones Pràctiques dels Governs Locals de Catalunya (BBP) de la …\nContinua la lectura de Els tallers de Tota una Vida distingits al Banc de Bones Pràctiques dels Governs Locals de Catalunya\nSuport 18 juliol 2020 Notícies de les entitats Seguir llegint\nDes de l’Associació El Llibre de la Vida us fem saber que s’ha estrenat un programa quinzenal per donar veu al col·lectiu de la gent gran de Vacarisses i tractar temes d’interès per a ells. Fa uns dies es va presentar el programa La Teva Veu a l’emissora municipal, Vacarisses Ràdio. Tal com el seu títol indica, …\nContinua la lectura de La gent gran, a Vacarisses Ràdio amb el programa La Teva Veu\nSuport 17 juliol 2020 Notícies de les entitats Seguir llegint


El conseller Lluís Recoder visita els treballs de desdoblament de l'Eix Transversal a la Selva - Sala de premsa. Generalitat de Catalunya\nEl conseller Lluís Recoder visita els...\nEl conseller Lluís Recoder visita els treballs de desdoblament de l'Eix Transversal a la Selva\nEl conseller de Territori i Sostenibilitat, Lluís Recoder, ha visitat avui les obres de desdoblament de l’Eix Transversal a la Selva, a l’altura del viaducte de les Fosses, a Santa Coloma de Farners. Els treballs a l’Eix a la demarcació de Girona abasten 37 quilòmetres de longitud, entre els termes d’Espinelves i Caldes de Malavella, i compten amb un pressupost d’uns 257 MEUR. En aquest tram, es duen a terme tasques de moviment de terres, construcció d’estructures, elements de drentatge i desviament de serveis, amb un grau d’execució total que s’apropa al 20%.\nObres de l’Eix Transversal a les comarques gironines\nEl conseller de Territori i Sostenibilitat, Lluís Recoder, ha visitat avui les obres de desdoblament de l’Eix Transversal a la Selva a l’altura de Santa Coloma de Farners. En concret, ha visitat el viaducte de les Fosses, de 378 metres de longitud, que s’ha construït com a duplicació del ja existent. La nova estructura, que destaca per la seva singularitat –estructura metàl·lica formada per dos arcs metal·lics– ja està finalitzada i només hi resten l’estesa del ferm i acabats.\nA la demarcació de Girona, els treballs a l’Eix Transversal abasten un tram de 37 quilòmetres de longitud, entre Espinelves i Caldes de Malavella. Al llarg d’aquest àmbit, es duen a terme tasques de diferents tipus, segons els punts; principalment, moviments de terres, construcció d’estructures, desviament de serveis i elements de drenatge. De moment, s’ha executat en aquest tram prop del 20% de l’obra, amb un pressupost d’uns 257 MEUR.\nLa complicada orografia en aquest àmbit comporta la construcció de diferents túnels i túnels artificials. Fins a l’AP-7, s’aprofita la carretera actual per al desdoblament. S’adapten els enllaços existents, tret de l’enllaç de Sant Hilari Sacalm, on es remodela el ramal de sortida de l’autovia provinent de Vic.\nA partir de l’AP-7, l’actual C-25 es configura com a ramal de connexió cap a l’aeroport de Girona i des de l’autopista es construeix una nova via desdoblada, de dos quilòmetres de longitud, que permet connectar amb l’N-II desdoblada, al terme de Caldes de Malavella, tant en direcció Girona com en direcció Mataró.\nLa nova autovia estarà formada per dues calçades amb dos carrils de 3,5 metres per sentit. Els vorals exteriors tindran 2,5 metres d’amplada i els vorals interiors, 1,5 metres. Una mitjana d’amplada variable separarà els dos sentits de la circulació.\nLongitud: 37 quilòmetres\nViaductes: 15 (que sumen 2.793 metres)\nTúnels: 7 (que sumen 3.087metres)\nEspinelves – Santa Coloma de Farners (18,1 km): Les tasques que s’estan executant corresponen sobretot adesviaments de serveis, moviments de terres i obres de fàbrica i de drenatge. Cal remarcar que fins al moment s’ha dut a terme prop del 25% de l’excavació del túnel de Joanet, que tindrà 1.420 metres de longitud, i el 60% dels túnels de Pigot, de 231m. Al túnel de les Comes, de 495m de longitud, s’ha iniciat l’embocament. D’altra banda, s’està treballant en l’execució de les piles dels viaductes del Sot del Pla de Perer (195 metres de longitud) i del Sot de l’Ullastre (242 m), en el qual també es treballa en el muntatge de l’estructura metàl·lica. Respecte als viaductes de la Resclosa (81m), Espinelves (56m), Sot Gran (132m), Riudecós (160m), Sot de la Galtera (240m) i Can Canaleta (200m), s’estan iniciant els treballs de cimentació.\nSanta Coloma de Farners – Caldes de Malavella (18,9 km): En aquest tram, s’estan efectuant els desviaments de serveis, desbrossades i obres de fàbrica i de drenatge. Així mateix, s’està treballant en les estructures dels viaductes de Sant Miquel de Cladells (160m), Tres Camins (224m), Begís (174m), Castanyet (199m) i Canadell (232m). El viaducte de les Fosses està finalitzat, a falta dels acabats. Al túnel de Begís (241m) s’ha iniciat l’embocament. També s’ha executat el 27% de l’excavació del túnel de les Fosses, que tindrà 459m de longitud, i s’està treballant en el sosteniment de la boca est.\nDesdoblament d’una infraestructura vertebradora\nEn l’actualitat, l’Eix Transversal (C-25) té 150,5 quilòmetres de longitud i discorre entre Cervera i Riudellots de la Selva. Compten amb característiques d’autovia tres petits trams; el comprès entre Cervera i les Oluges i les circumval·lacions de Manresa i Vic. Les obres en marxa consisteixen en el desdoblament de l’actual carretera per tal de formar una autovia de dos carrils per a cada sentit de la circulació.\nEn total, es desdoblaran 142,8 quilòmetres de carretera, es construirà un nou tram de 2 quilòmetres d’autovia (des de l’AP-7, fins connectar amb l’N-II al terme de Caldes de Malavella) i una cinquantena de viaductes i 14 túnels i es formaran o adaptaran 40 enllaços. Així mateix, es duran a terme tasques de millora i adaptació dels trams que ja tenen quatre carrils.\nLes obres van començar el mes de setembre del 2009, al tram Gurb-Caldes de Malavella i la tardor passada es van iniciar als dos trams restants, Cervera – Manresa i Manresa – Gurb. Es preveu que el desdoblament de l’Eix Transversal es completi durant el primer semestre del 2013. El desdoblament de l’Eix Transversal comportarà una inversió en l’execució de les obres de 721 MEUR; l’actuació es desenvolupa mitjançant una concessió d’obra pública, que inclou l’execució dels treballs i la gestió de la infraestructura per un període de 33 anys.\nAquesta infraestructura vertebra les comunicacions per carretera entre la plana de Lleida, les comarques centrals i Girona. El seu desdoblament permetrà millorar la seguretat i el trànsit d’una via que registra una mitjana d’entre 8.000 i 17.000 vehicles diaris, amb un percentatge de circulació de vehicles pesants d’entre el 20% i el 30%, segons els trams. D’altra banda, potenciarà les connexions intercomarcals i les de llarg recorregut, fomentarà l’equilibri territorial i afavorirà el desenvolupament econòmic a les comarques de l’interior.\nFoto aèria viaducte les Fosses\nFoto detall viaducte\nFoto visita conseller


Mireia Borràs - Sexologia i teràpia de parella a Barcelona\nSóc la Mireia Borràs, psicòloga especialista en sexologia, teràpia de parella i psicoteràpia.\nTreballo tant de manera individual amb adults o joves, com amb parelles.\nEls àmbits en els quals treballo són amplis. Treballo en l'assessorament en sexualitat i relacions de parella, aportant informació sobre aquests àmbits i realitzant les teràpies pertinents depenent de cada cas. Alhora també realitzo psicoteràpia per a persones que passen per un procés de ruptura o separació, persones amb una forta inseguretat en situacions concretes o manca d'autoestima, així com el treball en habilitats socials i habilitats directives.\nL'enfoc de treball es basa en teràpia integradora, tenint present en cada moment les necessitats específiques de les persones que estan passant per un moment difícil o necessiten informació específica.\nTots aquests temes es treballen des d'una proximitat professional i ens agrada poder crear un espai de confiança, en el qual, a través del diàleg i la comunicació assertiva es fan presents les nostres emocions i preocupacions per poder incrementar el nostre benestar personal, crear objectius i donar recolzament a les idees positives que sorgeixen per poder ser més feliços i disposar de les eines per poder manejar-nos millor de cara al futur.\nLa meva formació...\nLlicenciatura en Psicologia. Universitat de Barcelona.\nMàster en Sexologia Clínica.\nMonogràfic de Teràpia de Parella.\nPostgrau en Teràpia Integradora.\nLa metodologia terapèutica inclou...\nDificultats en parella (comunicació, gelosia, convivència, separació...)\nSexualitat (informació, disfuncions sexuals, consulta jove, parella...)\nAutoestima baixa i/o inseguretats\nAnsietat, crisi de pànic, pors i fòbies\nEstrès, nervis, falta de desconnexió per feina o preocupacions...\nDepressió, tristesa, successos traumàtics\nOrientació laboral, insatisfacció professional, coaching\nEstat d’ànim variable\nDificultats en les relacions personals\nRealitzem psicoteràpia, teràpia sexual i de parella a...\nCarrer Pau Claris, 139, 5º 3ª, 08009, Barcelona.\nMetro: Passeig de Gràcia (L2/L3/L4), Catalunya (L1/L3), Girona (L4), Verdaguer (L5).\nBus: 22, 24, 27, 32, 39, 45, 59, V13, V15, V17\nRambla, 62, 2º. Sabadell\nFerrocarrils de la Generalitat: Sabadell\nBus: 4, 7, 10, 11, 12\n- Demana cita -\n*Si ho prefereixes, pots realitzar teràpia ONLINE sense haver de desplaçar-te (a través d'Skype).\nPer a més informació o per resoldre qualsevol dubte, truca'ns o omple el següent formulari\nEl teu missatge ha estat enviat amb èxit. Contactarem amb tu al més aviat possible per detallar com et podem ajudar. Les teves dades seran tractades confidencialment d'acord amb la LOPD. Mireia Borràs\nTelèfon: 606 200 188 (WhatsApp disponible)\nCorreu electrònic: info@mireiaborras.com\nVisites: concretar previamente por teléfono, correo electrónico o en el calendario.\nPsicoterapia individual - BCN\nAccede al calendario pinchando el botón RESERVAR


L'advocat de Christos Pappas diu que no s'entregarà a la policia\n4 min. Barcelona 23/10/2020 21:09\n651x366 Christos Pappas en una intervenció al Parlament / AFP Christos Pappas en una intervenció al Parlament / AFP\nLes autoritats gregues han admès aquest divendres que el número dos de l'organització neonazi Alba Daurada, Christos Pappas, ha fugit per evitar la presó. Un tribunal d'Atenes va condemnar la setmana passada la cúpula ultradretana a tretze anys de presó per haver dirigit un "grup criminal" i una trentena de persones més per ser-ne membres. Dels 39 condemnats per als quals els jutges van ordenar la presó immediata, tots estan entre reixes –en tres presons del país– menys Pappas i Ioannis Lagos, que gaudeix d'immunitat perquè és eurodiputat.\nCondemnen a 13 anys de presó la cúpula del partit neonazi grec Alba Daurada\nSegons fonts citades per la premsa local, no hi ha notícies de Pappas des que l'1 d'octubre es va presentar a signar en una comissaria de policia, per complir les condicions de la seva llibertat sota fiança. Pappas, de 58 anys i propietari d'una botiga de mobles, és conegut perquè és el fill d'un tinent general i per uns vídeos en què apareixia ensenyant a criatures a fer la salutació nazi de Heil Hitler. S'ha dictat una ordre de cerca i captura. La policia no ha trobat l'ultradretà a les seves tres residències conegudes a Atenes i la ciutat de Ioannina.\n"Està decebut i no s'entregarà", ha dit a la cadena de televisió pública ERT l'advocat de Pappas, Pericles Stavrianakis. "És una decisió feta amb consciència", ha dit, i ha argumentat que, com volia la Fiscalia, l'empresonament no s'hauria d'haver materialitzat fins que la sentència fos ferma. L'advocat no ha volgut aclarir si el seu client ha sortit de Grècia.\nPappas és considerat un dels cervells dels neonazis i l'artífex dels seus escamots que sembraven el terror als carrers, apallissant immigrants, gais i activistes d'esquerra abans i després que Alba Daurada entrés al Parlament grec el 2012 i es convertís en la tercera força el 2015. Va ser precisament a casa de Pappas on van ser detinguts els autors de l'assassinat del raper Pavlos Fyssas el setembre del 2013 i on la policia va trobar nombrós material de propaganda nazi. També aleshores es va evadir de la justícia, fins que es va entregar uns dies després que els seus coreligionaris fossin detinguts.\nDurant el macrojudici, que es va allargar cinc anys, Pappas va intentar justificar-se explicant que era col·leccionista de records nazis.\nAlba Daurada va a la presó, però el seu verí no\nEl lider del grup, Nikolaos Michaloliakos, s'ha entregat voluntàriament i ha declarat que està "orgullós" d'haver estat empresonat per les seves idees, mentre que la seva dona, Eleni Zaroulia, és una de les dotze condemnades per a les quals els jutges han ajornat l'ingrés a presó mentre no es resol l'apel·lació.\n651x366 L'advocat Kostas Papadakis. / AFP L'advocat Kostas Papadakis. / AFP\nEntrevista a Kostas Papadakis, advocat\nKostas Papadakis és l'advocat de quatre pescadors d'origen egipci que van ser brutalment atacats per membres d'Alba Daurada, que han sigut condemnats per temptativa d'assassinat. Respon a les preguntes de l'ARA en una conversa telefònica des d'Atenes.\nCom valora que Pappas hagi desaparegut?\nSe suposa que des de fa dues setmanes, quan es va conèixer la sentència, tots els condemnats estaven sota vigilància policial per evitar justament això. Però en el seu cas no el van vigilar. Només calia que hi hagués un policia controlant-lo i no ho van fer. El seu advocat diu que no s'ha entregat perquè vol que es resolgui primer el seu recurs. I això pot trigar entre tres anys o quatre. Probablement ha previst passar aquest temps fora de Grècia.\nCreu que hi ha connivència?\nCrec moltes coses, però no en tinc proves. No sé exactament quines connexions tenia amb la policia, però és molt probable que l'hagin protegit. De fet, un dels condemnats és policia.\nEstà satisfet amb la sentència?\nSatisfet sí, però no estaré content fins que no acabem amb el feixisme i el racisme. La sentència és important perquè no es va quedar en els autors materials dels crims, sinó que en fa fer responsables també els dirigents polítics. Han sigut 465 dies de feina. I és el final d'Alba Daurada, però no el final del feixisme a Grècia. Perquè aquests problemes es resolen socialment i als carrers, no als tribunals.


Forn deixa en l'aire la continuïtat del director dels Mossos\nEl conseller d'Interior promet garantir que "es pugui votar amb tranquil·litat" l'1-O\nTurull assegura que totes les decisions del Govern sobre el referèndum seran col·legiades\n15 de de juliol del 2017. Actualitzada 17 de de juliol del 2017 a les 17:27\nEl tancament de files imposat pel president Carles Puigdemont per blindar el referèndum unilateral de l’1-O pot propiciar que els pròxims dies hi hagi un relleu en un lloc clau per a l’organització de la consulta. El nou conseller d’Interior, Joaquim Forn, va deixar ahir en suspens la continuïtat del director dels Mossos d’Esquadra, Albert Batlle, qüestionat per alguns sectors del Govern i amb qui Forn va parlar tot just prendre possessió del càrrec.\nEn una entrevista a RAC-1, Forn va explicar que els pròxims dies es reunirà amb els directors i alts càrrecs del seu departament per decidir si és necessari implementar canvis i, preguntat per si Batlle pot ser substituït, va reconèixer que no pot «garantir ni una cosa ni l’altra». Tot i que és partidari que «la gent que funcioni es mantingui al seu lloc», va demanar temps per analitzar cada cas.\nEL PAPER DE LA POLICIA / Sobre quina funció desenvoluparan els Mossos d’Esquadra l’1-O, el nou conseller va deixar clar que la seva consigna serà «garantir la seguretat i garantir que la gent pugui votar amb tranquil·litat». I tot i asseverar que «les coses es faran bé» aquell dia, va deixar entreveure que hi pot haver «problemes» si no hi ha «voluntat democràtica per part de les dues parts».\nSánchez: "L'Espanya nació de nacions arribarà"\nA la pregunta de si podria tenir lloc la imatge de la policia catalana retirant urnes, Forn es va limitar a respondre: «¿Per què ha de passar això? Nosaltres el que facilitarem és que la gent l’1-O pugui anar a votar amb tota tranquil·litat». En aquest sentit, va vaticinar que el dia del referèndum unilateral «hi haurà una legislació que permetrà que es pugui desenvolupar de la manera més normal i raonable».\nA pocs dies que, dimarts que ve, els consellers Oriol Junqueras (Economia i Hisenda) i Raül Romeva (Exteriors) assumeixin la compra d’urnes, l’acabat de nomenar conseller de Presidència, Jordi Turull, va subratllar en les seves primeres entrevistes com a portaveu del Govern que totes les decisions del Consell Executiu sobre l’1-O seran col·legiades i no suposaran «cap problema», sinó «un honor».\nC's i PPC demanen un ple extraordinari\nPer altra banda, Ciutadans i el PPC han sol·licitat conjuntament al Parlament la convocatòria urgent d'un ple extraordinari per a la setmana que ve amb la finalitat que el president de la Generalitat expliqui la nova composició del seu Executiu. Puigdemont va comparèixer a petició pròpia dimecres passat a la Cambra catalana, 48 hores abans de la nova crisi de Govern, per argumentar la destitució de Jordi Baiget coma conseller després d'expressar els seus dubtes sobre el desenllaç del referèndum unilateral.\nReferèndum a Catalunya Govern Jordi Turull Mossos d'Esquadra Independència de Catalunya Joaquim Forn


DEMASAB: Preocupació del Col·lectiu per a la Defensa del Medi Ambient de Sant Andreu de la Barca, DEMASAB.\nPreocupació del Col·lectiu per a la Defensa del Medi Ambient de Sant Andreu de la Barca, DEMASAB.\nAl Col·lectiu per a la Defensa del Medi Ambient de Sant Andreu de la Barca, DEMASAB, li preocupa com quedarà la connexió de l’AP7 amb l’A2, respecte al medi ambient de la nostra població i la riera de Corbera.\nAv. Argentina Nº 35-37 (40 metros )\nD’altura pantalles i balcó 1er pis\nD’entre els temes observats hem vist que a l’Av. Argentina, la distància d’alguns habitatges, està a uns 40 metres de les pantalles. Pantalles acústiques de 4 metres d’alçada, que fent una línia, arriben a l’altura del 1r pis. Raó per la qual pensem que les pantalles acústiques de 4 metres d’alçada, no s’haguessin d’haver acabat en vertical total. El vertical total fa dispersió dels sorolls i poden arribar forts als habitatges que resten a sobre del primer pis. I està previst que amb la connexió passin uns 40.000 vehicles més.\nDr. Vila Nº 7 fins el mur.\nFinal carrer Brasil ,pantalles Parc la Solana arriben fins el 3er pis.\nDesprés d’observar la situació, hem vist que al C/ Doctor Vila, la distancia d’alguns habitatges, està a uns 60 metres. Les pantalles acústiques d’uns 9 metres d’altura, que fent una línia recta, arriben a l’altura del 3r pis, i no acaben en vertical sinó tot el contrari, per la qual cosa fan una recollida molt més gran del soroll.\nL’obra de la connexió de l’autopista AP7 amb l'autovia del Baix Llobregat, l’A2, comporta un impacte ambiental associat a l’afectació del paisatge, vegetació i hidrologia superficial de la riera de Corbera, cosa que pot afectar la connectivitat i la vida de la fauna en general. Cosa que volem es tingui en compte, perquè a l’espai i entorn de la riera i muntanyes, hi ha barbs de muntanya, que es una espècie protegida segons la Xarxa Natura 2000.\nRaons per les quals DEMASAB hem demanat contacte amb l’Ajuntament, i FOMENTO, per veure com queden aquests temes ambientals.\nPublicat per DEMASAB a 12:20\nPlaça Anselm Clavé, 2\nTelèfon: 634 885 051\nHorari d'oficina: divendres de 17:00 a 20:00 h.\nEl col•lectiu DEMASAB neix a finals dels anys 80, arran de la sensibilització de la ciutadanía per tal de millorar la qualitat mediambiental de Sant Andreu de la Barca. El nostre àmbit d'actuació ès local peró treballem a àmbit comarcal.\nEls nostres àmbits de treball són els següents:\n1. Vigilància del territori (seguiment i denúncia vers les agressions).\n- Camins públics\n2. Coneixement de l'entorn.\n- Realització d'un llibre d'itinerari per l'entorn natural de Sant Andreu de la Barca\n- Seguiment i catalogació de diversos grups de fauna i flora\n- Projecte Rius\n3. Activitats obertes al públic\n- Bicicletada (Sant Jordi)\n- Marató ornitològica\nUs animem a col·laborar amb nosaltres!!!\nDemasab (@Demasab) | Twitter\nDemasab - YouTube\nAbril 2017 :\nFestivitat de Sant Jordi: 26a Bicicletada Popular.\nDiumenge 23 D'abril 2016, sortida a les 11.30 h de la\nplaça de la Font de la Roda.\n3 juny 2017:\n6è Anellament d'ocells , cientìfic, trobada a les 8.30 h\nfinalitzarà a ls 12\ndissabte 1 de juliol 2017, es fara Neteja Popular al riu\nPreocupació del Col·lectiu per a la Defensa del Me...\nXoriguer comúFalco tinnunculus Mascle adult Nom ca...\nFagina Martes foina Adult saltant Nom castellà: Ga...\nmolt bon treball per part dels científics.\nMosquiter comú Phylloscopus collybita Nom castell...\nDragó comú Tarentola mauritanica Exemplar adult N...


El Banc de Teixits distribueix còrnies preparades per als trasplantaments més avançats - Blog Banc de Sang i Teixits\nEl Banc de Teixits distribueix còrnies preparades per als trasplantaments més avançats\nEls hospitals catalans cada dia realitzen mes trasplantaments de còrnia en pacients als quals se’ls ha substituït només la capa danyada de la còrnia amb una tècnica quirúrgica molt precisa. El Banc de Teixits s’ha convertit des d’inicis d’any en l’únic banc de l’estat que distribueix les còrnies ja preparades i llestes perquè els oftalmòlegs puguin aplicar una d’aquestes tècniques quirúrgiques més avançades, anomenada queratoplastia endotelial de membrana de Descemet (DMEK), com ja es fa a d’altres bancs d’ulls europeus.\nLa DMEK s’indica en algunes de les patologies oftalmològiques més típiques com les distròfies de Fuchs, on hi ha pèrdua de visió progressiva a partir de mitjana edat, o les descompensacions després de cirurgies com les cataractes. Són casos on el dany es produeix a la part posterior de la còrnia, que és la capa responsable de la seva transparència i de la visió. I és aquesta capa la que es trasplanta i prepara el Banc de Teixits.\nMenys sutura i recuperació visual més ràpida\nFa 8 anys que el Banc de Teixits va començar a realitzar la dissecció de les còrnies per capes per a les tècniques quirúrgiques lamelars, és a dir, de substitució de la còrnia per capes. L’objectiu del banc de teixits és aprofitar al màxim cada còrnia i servir a les necessitats dels pacients substituint només aquella part de la còrnia que estigui danyada.\nAquests tipus de trasplantaments s’apliquen cada vegada més perquè tenen molts avantatges. “No requereixen sutura, només es substitueix la part danyada i el que és més important, la recuperació visual és més ràpida i en moltes ocasions, completa”, explica Nausica Otero, facultativa del Banc d’Ulls del Banc de Teixits. La dificultat rau precisament en el procés de dissecció de la còrnia del donant, que ara ha homologat el BTB. “I els trasplantament ja fets, estem veient que, a més a més, hi ha molt menys risc de rebuig, al ser implantat menys teixit”, afegeix el doctor Ricardo Casaroli, oftalmòleg i responsable de Recerca del Banc de Teixit.\nAmb la còrnia preparada pel Banc de Teixits, els cirurgians oftalmòlegs s’estalvien el desafiament d’haver de disseccionar ells mateixos la còrnia del donant al mateix quiròfan abans del trasplantament, amb el risc de ruptura o contaminació que això implica.\nEn col·laboració amb d’altres centres hospitalaris\nEl Banc de Teixits ha estat durant dos anys desenvolupant el procés de millora i perfeccionament d’aquest sistema de tall per làmines extrafines de la còrnia dels donants. En aquesta validació s’hi ha tingut en compte tant la posta a punt de la técnica , com l’eficàcia en el trasplantament. Per això hi han col·laborat molts professionals, entre ells el doctor Tomás Martí Huguet de l’Hospital de Bellvitge), els doctors Òscar Gris i José Luís Güell, de l’Institut de Microcirurgia Oftalmològica, i els doctors Josep Torras i Jorge Peraza, de l’Hospital Clínic.\nAmb aquest nou procés, que ha obtingut la verificació aquest gener de 2017, el Banc de Teixits assegura el control microbiològic de la còrnia i que es mantingui la qualitat de la monocapa de cèl·lules obtinguda. La capa implantada és una espècie de lent molt fina que ha de mantenir-se intacta després de fer-se la dissecció, per garantir la qualitat al pacient.\nActualment el Banc de Teixits serveix a tots els centres hospitalaris de Catalunya i quan hi ha possibilitat també ho fa a l’Estat i a Europa, sota demanda. Però l’èxit és creixent. Des de l’inici, al mes de gener, la demanda s’ha multiplicat i ara ja se’n distribueixen aproximadament 5 a la setmana. L’equip del Banc de Teixits està fent el seguiment dels transplantaments realitzats i es mostra molt satisfet dels resultats obtinguts. Actualment, el nombre de donants de còrnies continua incrementant-se de manera considerable i aquest 2016 n’hi ha hagut gairebé un 56% de més.\nCOVID19 banc de sang Coronavirus transfusió estiu Marató campanya d'estiu donant plasma llet materna sang donacions prematurs maternitat lactància teixits donants donació banc de llet reserves\nRT @OMerinoG: Missatges que t’alegren el dia, la setmana, el mes, l’any....#donasang @donarsang https://t.co/n5boTgDnEifa 5 hores\nLa setmana vinent la #donaquedonasang serà la nostra gran protagonista. #Sabiesque més de la meitat dels donants só… https://t.co/FCLwT7s6VGfa 7 hores


Do Not Track, per limitar l'observació de la nostra navegació - El blog de Fesomia\nÉs ben sabut que quan naveguem per Internet hi ha multitud de llocs que registren algunes de les nostres passes, per diferents raons: per oferir-nos publicitat ajustada als nostres interessos, per fer estadístiques o, simplement, per vendre la informació recopilada en aquest gran mercat de dades en el que vivim.\n¿No us ha passat mai que, després de visitar una botiga en línia per buscar una torradora de pa, esteu uns quants dies veient anuncis sobre torradores per tot Internet? Doncs això és fruit d’aquest seguiment al qual estem exposats en la nostra navegació diària.\nDo Not Track és una iniciativa de diversos investigadors, empreses i organitzacions que intenta posar en les mans de cada usuari el poder de decidir si vol o no vol participar d’aquest seguiment. I aquí intervenen dos factors:\nEls navegadors d’Internet. Amb la característica “Do Not Track” activada, aquests diran a cada lloc web que visiten que no volen ser seguits\nEls llocs web, que han d’entendre aquesta petició i fer-hi cas. Val a dir que no tenen cap obligació de fer-ho, no estem parlant d’una normativa oficial.\nAlguns llocs web que obeeixen el Do Not Track es llisten en aquesta pàgina. Tot i que la majoria no són gaire populars entre els usuaris, alguns traginen amb quantitats ingents d’informació cada dia. L’objectiu és que la llista creixi com més millor. Fixeu-vos que Twitter ja s’ha sumat.\nTwitter ha anunciat que a partir del 18 de juny de 2017 deixarà d’obeir el Do Not Track a canvi d’ampliar les opcions de configuració de privacitat dels usuaris.\nCom activar el Do Not Track en el nostre navegador\nLes darreres versions del Firefox ja implementen de sèrie la possibilitat de controlar aquesta característica. Això és degut entre altres coses a què la Fundació Mozilla, responsable màxim d’aquest navegador, ha tingut molt a veure en la iniciativa Do Not Track. Només cal anar a les opcions del programa i activar-la:\nL’Internet Explorer, a partir de la versió 9 (usuaris de Windows XP oblideu aquest mètode) també suporta Do Not Track, tot i que no és tan intuïtiu. Per activar-lo, es pot anar a la pàgina http://ie.microsoft.com/testdrive/Browser/DoNotTrack/Default.html i clicar sobre l’enllaç “Click here to add an empty Tracking Protection list”. Apareixerà una finestra com aquesta, on hem de clicar el botó d’afegir a la llista:\nAl Safari d’Apple també es pot activar des del menú de desenvolupadors des de la versió 5.1:\nÒpera ha confirmat que en la imminent versió 12 també inclourà aquesta característica, i des de Google Chrome diuen que abans del final del 2012 també s’hi apuntaran.\nSi teniu dificultats en activar-ho en el vostre navegador, hi ha extensions de tercers com Do Not Track Plus que afegeixen la possibilitat d’activar aquesta característica en els navegadors que no ho incorporen de forma nativa. També afegeix capacitats de control més avançades.\nActivem el Do Not Track?\nDepèn. El més important és saber que ho podem fer. Cal remarcar que aquest mètode no evitarà que veiem publicitat, però els anuncis no tindran en compte els nostres hàbits de navegació. És això bo? Doncs també dependrà de cadascú. Hi han usuaris que, posats a veure anuncis, s’estimen més que siguin de productes o de serveis que poden necessitar.\nCom diem moltes vegades, la veritable llibertat demana conèixer les opcions que tenim. O les que podem aspirar a assolir.\nPublished 1 de juny de 2012 By Antonio\nMoltes gràcies Antonio, ens ets de molta utilitat als qui no en sabem “ni papa” d’aquestes coses…\n5 de juny de 2012 a les 14:15\nGràcies a tu, Jordi, per seguir el nostre blog.\n7 de juny de 2012 a les 11:41\nHola Antonio, trobo molt interessant i clarificadores les teves reflexions. Sovint, quan faig formació, veig que aquest tema que preocupa a molta gent… els recomanaré que llegeixin aquest post! ;-)


L’Ajuntament de Lloret se suma al projecte Apropa Cultura, que promou la inclusió i la transformació social a partir de la cultura — Ajuntament de Lloret de Mar\nSou a: Inici / Ajuntament / Comunicació i publicacions / Sala de Premsa / L’Ajuntament de Lloret se suma al projecte Apropa Cultura, que promou la inclusió i la transformació social a partir de la cultura\nL’Ajuntament de Lloret se suma al projecte Apropa Cultura, que promou la inclusió i la transformació social a partir de la cultura\nEl regidor de Cultura, Albert Robert, i el de Benestar i Família, Cristian Fernández, han participat aquest matí a la presentació del programa\nEl regidor de Cultura de l’Ajuntament de Lloret, Albert Robert, i el de Benestar i Família, Cristian Fernández, juntament amb Sonia Gainza, directora del programa Apropa Cultura, han participat avui a la presentació a Lloret del programa Apropa Cultura, mitjançant el qual a través del teatre municipal, es cediran localitats a preus reduïts per a entitats que treballen amb col·lectius en risc d’exclusió social.\nEl projecte pretén facilitar l’accés d’aquests col·lectius a la cultura, per la qual cosa s’organitzen sessions formatives a les entitats, visites adaptades per als seus usuaris i usuàries, així com assessorament als equipaments culturals per millorar la seva accessibilitat.\nEn la presentació, el regidor Cristian Fernández, ha dit que “el projecte ens permet treballar en xarxa i aprofundeix i multiplica la tasca que es fa des de les administracions i en concret des de les àrees l’àrea de Benestar i Família i Cultura de l’Ajuntament per arribar a tothom”. Fernández ha remarcat que “es tracta d’un projecte d’enriquiment compartit”.\nPer la seva part, Albert Robert, regidor de Cultura, ha posat en valor la transversalitat del projecte, i ha dit que “un dels objectius des de l’àrea de Cultura és fer-la accessible, i això cobra encara més sentit quan parlem de persones vulnerables”.\nSonia Gainza, directora d’Apropa Cultura ha subratllat que “amb Lloret ja són 29 els municipis de Catalunya adherits al programa”.\nA l’acte també hi han assistit representats d’institucions, del Teatre de Lloret i entitats socials del municipi.\nSobre Apropa Cultura\nLa iniciativa Apropa Cultura va néixer l’any 2006 per donar resposta a l’interès de diverses entitats per assistir a concerts programats a L’Auditori de Barcelona. Gràcies al programa, els equipaments cedeixen una part de les seves localitats i activitats a preu reduït, per tal que persones en situació vulnerable —amb discapacitat intel·lectual, gent gran, persones en situació de privació de llibertat, immigrades, persones amb addicció, malaltia mental o sense llar— puguin gaudir d’espais i experiències úniques. El programa també té un compromís amb l’educació, organitza cursos d’arts adreçats a professionals de l’àmbit social i educatiu, i alhora dissenya formacions en accessibilitat i diversitat per a professionals dels equipaments culturals.\nApropa Cultura compta amb el suport econòmic de la Generalitat de Catalunya, de l’Ajuntament de Barcelona, la Diputació de Barcelona i l’Obra Social “la Caixa” i la Fundació MRW. El programa rep el suport del Consorci Transversal Xarxa d’Activitats Culturals, que facilita la incorporació de nous equipaments culturals de Catalunya adherits a la xarxa.\nQuè fa Apropa Cultura\nApropa Cultura agrupa teatres, auditoris, festivals, espais singulars i museus de Catalunya que cedeixen una part de les seves localitats i activitats a un preu reduït.\nA més, el programa té un compromís amb l’educació, organitza cursos en arts adreçades a professionals de l’àmbit social i educatiu, i alhora dissenya formacions en accessibilitat i diversitat per a professionals dels equipaments culturals.\nEl programa s’adreça a entitats socials que treballen amb persones en situació de risc d’exclusió social tant des de l’àmbit de la prevenció com de la intervenció directa:\nPersones amb problemàtica social derivada de malaltia mental.\nPersones amb discapacitat física en situació d’exclusió social.\nGent gran (residències, centres de dia, programes de combatre l’aïllament, programes d’inclusió social).Persones en situació de privació de llibertat.\nPersones immigrades (programes d’acollida i d’inclusió social).\nInfància i adolescència (CRAES i centres oberts).\nPersones amb addicció.\nPersones en situació de sense llar.


Avís legal – Espai Resiliens\nCONDICIONS D’ACCEPTACIÓ LOPD:\nAls efectes del que disposa la Llei Orgànica 15/1999 de Protecció de Dades de Caràcter Personal (LOPD) informem del següent:\nLes seves dades personals seran tractades amb la deguda confidencialitat i seran custodiats amb les mesures de seguretat exigides pel Reial Decret 1720/2007, pel qual s’aprova el Reglament de desenvolupament de Llei Orgànica 15/1999 de Protecció de Dades de Caràcter Personal.\nLes seves dades personals seran incorporades a un fitxer del que és responsable Espai Resiliens amb la finalitat de donar compliment a la relació que es deriva del present document, gestionar adequadament la seva sol·licitud d’informació i mantenir-convenientment informat dels productes i serveis que sent similars als actuals i podent resultar del seu interès, habitualment oferim als nostres client.\nNo obstant això, li recordem que disposa dels seus drets d’accés, rectificació, cancel·lació i oposició al tractament de les seves dades que podrà exercir en la forma legalment establerta al nostre domicili situat en Carrer Ximelis, 13. Barcelona. 0819, Espanya oa l’adreça de correu electrònic isoler@espairesiliens.com\nEl client autoritza l’enviament de comunicacions relacionades amb l’activitat d’Espai Resiliens; no obstant això, si no desitja rebre comunicacions publicitàries enviï un correu electrònic a l’adreça isoler@espairesiliens.com\nMitjançant aquest avís, Espai Resiliens informa als usuaris de la pàgina web de la seva propietat sobre la política de privacitat i protecció de dades.\nLa visita a aquesta pàgina web no suposa que l’usuari estigui obligat a facilitar informació de cap tipus. En cas que l’usuari proporcioni alguna informació de caràcter personal, les seves dades seran tractades en la forma, finalitat limitacions i drets recollits en la Llei Orgànica 15/1999 de 13 de desembre, de protecció de dades de caràcter personal i altra legislació concordant.\nD’acord amb el que estableix l’esmentada Llei Orgànica, l’informem que les dades de caràcter personal que s’obtinguin com a conseqüència de la recollida a través de la pàgina web, seran incorporades a un fitxer, titularitat d’Espai Resiliens, tenint implantades les mesures de seguretat establertes en la legislació vigent.\nLa recollida i tractament de les dades té com a finalitat la gestió, administració, prestació, ampliació i millora de serveis en els que l’usuari desitgi participar, enviant-se únicament les respostes pertinents a la consulta realitzada a través d’aquesta web.\nL’usuari podrà exercir els drets d’accés, rectificació, cancel·lació i oposició, expressament reconeguts per la citada Llei Orgànica, mitjançant escrit dirigit a Espai Resiliens Carrer Camí, Ximelis, 13 Barcelona, 08191. Espanya.\nIrene Soler Roldán ha adoptat els nivells i mesures de seguretat per a la protecció de dades de caràcter personal, instal·lant en els seus sistemes i fitxers les mesures tècniques necessàries per a garantir el tractament confidencialitat de les dades, evitar la seva pèrdua, alteració o accessos no autoritzats. Havent de l’usuari ser conscient que les mesures de seguretat a Internet no són sempre inexpugnables.\nL’usuari declara haver estat informat de les condicions sobre protecció de dades, acceptant i consentint el tractament dels mateixos per Espai Resiliens, en la forma i amb les finalitats descrites en aquesta “política de privacitat”.\nEl present avís legal regula l’ús del servei de la pàgina web espairesiliens.com d’Irene Soler Roldán.\nAmb caràcter general les relacions d’Espai Resiliens amb els usuaris dels seus serveis telemàtics, presents al web, es troben sotmeses a la legislació i jurisdicció espanyoles.\nEl disseny, el contingut i l’estructura de navegació han estat desenvolupades per Espai Resiliens.\nL’usuari queda informat i, accepta, que l’accés a aquesta pàgina web no suposa, de cap manera, l’inici d’una relació comercial amb Espai Resiliens.\nEl titular de la pàgina web no s’identifica necessàriament, amb les opinions abocades en la mateixa pels seus col·laboradors o altres usuaris.\nEspai Resiliens es reserva el dret d’efectuar sense previ avís les modificacions que consideri oportunes a la seva pàgina web, podent canviar, suprimir o afegir tant els continguts i serveis que es prestin a través de la mateixa, com la forma en què aquests apareguin presentats o localitzats en els seus servidors.\nPOLÍTICA INTEL·LECTUAL I INDUSTRIAL\nTots els noms comercials, marques o signes diferents de qualsevol classe, continguts en la pàgina web d’Espai Resiliens, són propietat dels seus amos i estan protegits per la legislació vigent.\nLa presència d’enllaços a la pàgina web d’Espai Resiliens, té finalitat merament informativa i en cap cas suposa el suggeriment, invitació o recomanació dels mateixos.